钦定古今图书集成/明伦汇编/官常典/第014卷 > 辽
## 钦定古今图书集成/明伦汇编/官常典/第014卷 > 辽

辽封诸王，置“王傅、内史二府及文学馆官。”

按《辽史百官志》：“王傅府”：

王傅。萧惟信，重熙十五年为燕赵王傅。

亲王内史府：

内史。道宗大康三年见“内史吴家奴。”

长史

参军

诸王文学馆：

诸王教授。姚景行，重熙中为燕、赵国王教授诸王伴读。圣宗太平八年，长沙郡王宗允等奏选诸王伴读。

### 太祖神册六年夏五月丙戌朔诏正班爵

按《辽史太祖本纪》云云。

### 天显元年册皇太子倍为人皇王以主东丹国

按《辽史太祖本纪》，“天显元年春二月丙午，改渤海国
为东丹，忽汗城为天福，册皇太子倍为人皇王以主
之。以皇弟迭剌为左大相，渤海老相为右大相，渤海
司徒大素贤为左次相，耶律羽之为右次相，赦其国
内殊死以下。”按《皇子表》，神册元年立为皇太子，天
显元年为东丹国人皇王，建元甘露，称制行事，置左
右大相及百官，一用汉法。太宗立，诏居东平郡，升为
“南京。”

### 太宗天显五年诏置人皇王仪卫

按《辽史太宗本纪》：天显五年：“秋九月己卯，诏舍利普
宁抚慰人皇王。庚辰，诏置人皇王仪卫。冬十一月戊
寅，东丹奏人皇王浮海适唐。”

### 会同二年春三月丁巳封皇子述律为寿安王罨撒葛为太平王

按《辽史太宗本纪》云云按《穆宗本纪》，帝讳璟，小字
述律，太宗皇帝长子。会同二年封寿安王，天禄五年
九月丁卯即皇帝位。

### 世宗天禄元年秋九月丁卯以安端主东丹国封明王察割为泰宁王

按《辽史世宗本纪》云云。

天禄二年。冬十月壬午。以中台省“右相《牒䗶》为南京
留守。封燕王。”

按《辽史世宗本纪》云云。

天禄三年。夏六月己卯。惕隐颓昱。封漆水郡王
按《辽史世宗本纪》云云。

### 景宗保宁元年进封罨撒葛为齐王改封喜隐为宋王封隆先等六人皆为王

按《辽史景宗本纪》，保宁元年，“夏四月戊申朔，进封太
平王罨撒葛为齐王，改封赵王喜隐为宋王，封隆先
为平王，稍为吴王，道隐为蜀王，必摄为越王，敌烈为冀王，宛为卫王。”

保宁六年夏四月，宋王《喜隐》坐谋反废。

按《辽史景宗本纪》云云。

保宁八年，宁王只没除名。

按《辽史景宗本纪》：“八年秋七月丙寅朔，宁王只没妻
安只伏诛，只没除名。”

### 乾亨元年冬十二月壬戌蜀王道隐南京留守徙封荆王

按《辽史景宗本纪》云云。

乾亨二年春正月丙子朔，封皇子隆绪为梁王，隆庆
为恒王。丁亥，前枢密使贤适封“西平郡王。”

按《辽史景宗本纪》云云按《圣宗本纪》，帝讳隆绪，小
字文殊奴，景宗皇帝长子。乾亨二年封梁王。四年九
月壬子，景宗崩，癸丑即皇帝位。

### 圣宗统和元年复封质睦宁王追封道隐晋王

按《辽史圣宗本纪》：“统和元年春正月乙丑，奉遗诏召
先帝庶兄质睦于菆涂殿前，复封宁王。甲戌，荆王道
隐薨，辍朝三日，追封晋王，遣使抚慰其家。”〈质睦即只没〉
统和四年，封休哥为宋王。

按《辽史圣宗本纪》：“四年夏五月丙戌，御元和殿，大宴
从军将校，封休哥为宋国王，加蒲领、筹宁、蒲奴宁及
诸有功将校，爵赏有差。”

统和十二年。春正月壬戌。以“南院大王耶律景为上
京留守。封漆水郡王。”

按《辽史圣宗本纪》云云。

统和十六年，进封“隆庆”“梁国王”，“隆祐”“吴国王。”

按《辽史圣宗本纪》：“十六年冬十二月丙戌，进封皇弟
恒王隆庆为梁国王，南京留守郑王隆祐为吴国王。
统和十九年冬十月壬寅，徙封吴国王隆祐为楚国
王。”

按《辽史圣宗本纪》云云。

统和二十九年。春三月己亥。以“北院大王耶律室鲁
为北院枢密使。封韩王。”

按《辽史圣宗本纪》云云。

### 开泰元年徙封隆祐为齐国王赐隆庆铁券

按《辽史圣宗本纪》：开泰元年“春三月丁亥，皇弟楚国
王隆祐徙封齐国王，留守东京。冬十二月庚辰，赐皇
弟秦晋国王隆庆铁券。”

开泰二年，封《控温幽王》《化哥豳王》。

按《辽史圣宗本纪》：“二年春正月癸巳朔，耶律控温加
政事令，封幽王。丁未，北院枢密使耶律化哥封豳王。
冬十一月癸丑，枢密使豳王化哥以西征有罪，削其
官封，出为大同军节度使。”

开泰三年。夏六月甲申。封皇侄胡都古为广平郡王
按《辽史圣宗本纪》云云。

开泰五年冬十月甲午，封《秦晋》国王隆庆长子“《查割》
《中山郡王》，次子《遂哥》乐安郡王。”

按《辽史圣宗本纪》云云。

开泰六年夏四月辛卯，封“隆庆少子《谢家奴》为《长沙
郡王》。”

按《辽史圣宗本纪》云云。

开泰七年夏五月丙寅，皇子宗真封梁王。

按《辽史圣宗本纪》云云按《兴宗本纪》，帝讳宗真，字
夷不董，小字只骨，圣宗长子。生三岁封梁王，太平元
年册为皇太子。十一年六月己卯，圣宗崩，即皇帝位。

### 太平三年封耶律合葛及皇侄宗范皇子重元王爵按辽史圣宗本纪太平三年秋七月戊寅以南府宰相耶律合葛为上京留守封漆水郡王冬十二月壬

戌，以皇侄宗范为平章事，封三韩郡王。己卯，封皇子
重元秦国王。

太平九年夏六月戊子，以中山郡王查葛为保定军
节度使，进封潞王。〈即查割〉

按《辽史圣宗本纪》云云。

### 兴宗重熙六年冬十一月庚申封皇子洪基为梁王按辽史兴宗本纪云云按道宗本纪帝讳洪基字

涅邻，小字查剌，兴宗皇帝长子。六岁封梁王，重熙十
一年进封燕国，明年，进封燕赵国王。二十四年八月
己丑，兴宗崩，即皇帝位。

重熙十一年。冬十一月丁亥。梁王洪基进封燕国王。
十二月甲辰。封皇太弟重元子涅鲁古为安定郡王
按《辽史兴宗本纪》云云。

重熙十二年，进封洪基为《燕赵国王》，封敌鲁古“漆水
郡王。”

按《辽史兴宗本纪》：重熙十二年“秋八月辛丑，燕国王
洪基加尚书令，知北南院枢密使事，进封燕赵国王。
冬十月甲子，惕隐敌鲁古封漆水郡王，西北路招讨
使。”〈按皇族表敌鲁古系出肃祖昭烈皇帝为五院夷离菫房洽眘之第四世孙〉
重熙十七年，赐重元金券，封皇子和鲁斡、阿琏及谢
家奴等为王，又进封涅鲁古为楚王。

按《辽史兴宗本纪》：十七年“冬十一月丁巳，赐皇太弟
重元金券，封皇子和鲁斡为越王，阿琏许王，忠顺军节度使谢家奴陈王，西京留守贴不汉王，惕隐旅坟
辽西郡王，行宫都部署别古得柳城郡王，奉陵军节
度使侯古饶乐郡王，安定郡王涅鲁古进封楚王。
重熙十九年，复封耶律敌鲁古为漆水郡王，封耶律
仁”先为宋王。

按《辽史兴宗本纪》：十四年春正月“壬午，以金吾卫大
将军、漆水郡王耶律敌鲁古为乙室大王。”十五年夏
六月“甲戌，西北路招讨使耶律敌鲁古坐赃免官。十
八年冬十月，北道行军都统耶律敌鲁古率阻卜诸
军至贺兰山，获李元昊妻及其官僚家属，遇夏人三
千来战，殪之。十九年春正月庚子，耶律敌鲁古复封”
漆水郡王，诸将校及阻卜等部酋长各进爵有差。闰
月辛未，以南院大王耶律仁先知北院枢密使事，封
宋王。〈是年闰十一月〉

按：《续文献通考》瑰引系元祖子蜀国王严木之后，封
燕国王，不知世次。子仁先始封吴王，清宁初徙王隋，
后进宋王。

重熙二十一年，追封严木释、鲁寅底石俱为王，封查
葛为“《越国》王。”

按《辽史兴宗本纪》：二十一年“秋七月壬子，追封太祖
伯父夷离菫严木为蜀国王，于越释鲁为隋国王。壬
申，追封太祖弟寅底石为许国王。冬十月甲午，南院
大王、潞王查葛为南院枢密使，进封越国王。”

### 道宗清宁元年进封涂孛特皇弟和鲁斡阿琏王爵徙涅鲁古封国

按《辽史道宗本纪》：“清宁元年冬十月丁亥，以陈王涂
孛特为南府宰相，进封吴王。冬十二月戊子，进封皇
弟越王和鲁斡为鲁国王，许王阿琏为陈国王，楚王
涅鲁古徙封吴王。”

清宁二年，徙查葛和鲁斡阿琏封国，进封“涅鲁古王
爵。”

按《辽史道宗本纪》，“二年冬十一月乙巳，徙封赵国王
查葛为魏国王，鲁国王和鲁斡为宋国王，陈国王阿
琏为秦国王，吴王涅鲁古进封楚国王。”

清宁四年。冬十一月庚寅。以吴王仁先为南京兵马
副元帅。徙封隋王。闰月己巳。赐皇太叔重元金券
按《辽史道宗本纪》云云。〈是年闰十二月〉

清宁九年，封仁先为“许王”，以“讨重元”功进“宋王”，削“卫
王贴不爵”，追封义先为“许王”，封皇子“濬梁王。”

按《辽史道宗本纪》：九年“夏五月丙午，以隋王仁先为
南院枢密使，徙封许王。是月，清暑曷里狨。秋七月丙
辰，如太子山。戊午，皇太叔重元与其子楚国王涅鲁
古及陈国王陈六、同知北院枢密使事萧胡睹、卫王
贴不等凡四百人，诱胁弩手军犯行宫。时南院枢密
使许王仁先等率宿卫士卒数千人御之，涅鲁古跃”
马突出，将战，为近侍详稳渤海阿厮、护卫苏射杀之。
己未，族逆党家。庚申，重元亡入大漠，自杀。壬戌，以仁
先为北院枢密使，进封宋王，加尚父。癸亥，贴不诉为
重元等所胁，诏削爵为民，流镇州。冬十一月己未，追
封故富春郡王耶律义先为许王。是岁，封皇子濬为
梁王。

### 咸雍元年冬十二月甲午以辽王仁先为南京留守徙封晋王〈按传仁先重熙十八年王吴清宁初王隋六年王许是年王辽改王晋本纪多未悉〉按辽史道宗本纪云云

咸雍六年。秋八月丙子。耶律白薨。追封辽西郡王
按《辽史道宗本纪》云云。

### 太康五年冬十月壬子诏惟皇子仍一字王馀并削降

按《辽史道宗本纪》云云。

太康六年春正月庚寅，封皇孙延禧为梁王。

按《辽史道宗本纪》云云按《天祚帝本纪》，帝讳延禧，
道宗之孙。父顺宗大孝顺圣皇帝，太康元年生。六岁
封梁王，后三年进封燕国王。寿隆七年正月甲戌，道
宗崩，奉遗诏即皇帝位。

太康七年。夏六月丁卯封北院宣徽使石笃“《漆水郡》
王。”

按《辽史道宗本纪》云云。

太康九年。冬十一月丙午。进封梁王延禧为燕国王
按《辽史道宗本纪》云云。

### 大安三年追封阿琏为秦魏国王

按《辽史道宗本纪》：“大安三年秋七月丁丑，秦越国王
阿琏薨。冬十月癸卯，追封秦越国王阿琏为秦魏国
王。”

### 寿隆元年冬十一月己亥以都统斡特剌为西北路招讨使封漆水郡王

按《辽史道宗本纪》云云。

### 天祚帝乾统元年进封淳为郑王

按《辽史天祚帝本纪》，“乾统元年夏六月乙巳，以北平
郡王淳进封郑王。”又按耶律淳者，世号为北辽。淳
小字涅里，兴宗第四孙，宋魏王和鲁斡之子。天祚即
位，进郑王。乾统二年加越王。六年，徙王魏。其父和鲁斡薨，即以淳袭父守南京。冬夏入朝，宠冠诸王。天庆
五年，进封秦晋国王，拜都元帅，赐金券，免汉拜礼，不
名。保大二年，天祚入夹山，官属劝进，遂即位。百官上
号“天锡皇帝”，改保大二年为建福元年。

乾统三年。冬十一月丙申，“梁王挞鲁进封《燕国王》。《郑
王淳》为东京留守，进封《越国王》。”

按《辽史道宗本纪》云云。

乾统六年冬十一月戊戌，“越国王淳进封魏国王，封
皇子敖卢斡为晋王，习泥烈为《饶乐郡王》。”

按《辽史天祚帝本纪》云云。

### 天庆六年夏六月庚辰魏国王淳进封秦晋国王为都元帅

按《辽史天祚帝本纪》云云。